Anders Austad

Anders Austad (født 28. august 1892, død 17. februar 1981) var gårdbruker på gården Nordre Austad i Inderøy og ordfører i Røra kommune 1935–1941 og 1945–47. Han representerte Bondepartiet. «Anders Austad til minne». Trønder-Avisa, 24.2.1981«Anders Austad» [dødsannonse]. Trønder-Avisa, 19.2.1981Folketelling 1910 for 1730 Røra herred – Anders Austad; Digitalarkivet    

Han tok utdanning på Sund folkehøgskole 1909–10,  og på Statens Skogskole Steinkjer. Han drev hjemgården i 36 år før han i 1955 overlot den til sønnen. Ved siden av gårdsdriften arbeidet han som herredsblinker. 

Austad ble første gang valgt til ordfører ved loddtrekning; både Austad og Arbeiderpartiets kandidat John Aalberg fikk seks stemmer hver ved konstitueringen av kommunestyret. Aalberg ble varaordfører.«Ordførervalget på Røra». Inntrøndelagen, 17.12.1934 Austad satt som ordfører inntil den første NS-oppnevnte ordføreren tiltrådte 24.4.1941. Ved freden i mai 1945 ble han utnevnt til midlertidig ordfører,«Kunngjøring [fra fylkesmannen]». Nord-Trøndelag & Inntrøndelagen, 11. mai 1945 og han ble gjenvalgt for to år høsten 1945. Han satt i kommunestyret fra 1929–41, 1945–47 og 1952–55. Som ordfører var han medlem av fylkestinget 1945–48. Han var også medlem av fylkesutvalget 1948–51. 

Han hadde også verv som gjeldsmeklingsmann i Røra fra 1932, var engasjert i skogbruksorganisasjonene, og var medlem av kontrollkomiteen i Inderøy Sparebank,  og medlem av byggekomiteen for Røra samvirkelag i 1954.  Han var styreformann i Trønderfrukt 1945–49.Jon Ramstad. «'trønderfrukt' - de første 40 år». Eynni Idri, årbok for Inderøy historielag, 2008. Side 10-27 

Sønnen Jens Austad var ordfører i Røra 1960-61.

 Referanser 

Kategori:Ordførere i Røra
Kategori:Sp-ordførere i Nord-Trøndelag
Kategori:Personer fra Inderøy kommune